Provizorisks budžeta grozījumu projekts nr. 1 2007. gada vispārējam budžetam vispārējs ieņēmumu dokuments ieņēmumu un izdevumu kopsavilkums pa iedaļām III iedaļa – Komisija /* SEC/2006/1776 galīgā redakcija */





[pic] | EIROPAS KOPIENU KOMISIJA | Briselē, 20.12.2006 SEC(2006) 1776 galīgā redakcija PROVIZORISKS BUDŽETA GROZĪJUMU PROJEKTS NR. 1 2007. GADA VISPĀRĒJAM BUDŽETAM VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM III iedaļa – Komisija (iesniegusi Komisija) PROVIZORISKS BUDŽETA GROZĪJUMU PROJEKTS NR. 1 2007. GADA VISPāRēJAM BUDŽETAM VISPĀRĒJS IEŅĒMUMU DOKUMENTS IEŅĒMUMU UN IZDEVUMU KOPSAVILKUMS PA IEDAĻĀM III iedaļa – Komisija Ņemot vērā: - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], un jo īpaši tās 37. pantu, Eiropas Komisija ar šo piedāvā budžeta lēmējinstitūcijai 2007. gada provizorisku budžeta grozījumu projektu (PBGP) Nr. 1 to iemeslu dēļ, kas izklāstīti paskaidrojuma rakstā. SATURS 1. Ievads 4 2. Pielāgojumi, kas ir vajadzīgi saskaņā ar vienošanos, ko panāca 2006. gada 28. novembra trīspusējā dialoga sanāksmē 4 2.1. Izmaiņas, kas izriet no jaunās daudzgadu finanšu shēmas 4 2.2. Struktūrfondi, Kohēzijas fonds un Eiropas Zivsaimniecības fonds 5 2.3. Kopīgais pētniecības centrs (KPC) 6 2.4. Budžeta pielāgojumi pēc uzskaites sistēmas modernizācijas 7 2.5. Eiropas Investīciju fonds 9 2.6. Eiropas sociālo nevalstisko organizāciju (NVO) platforma 9 2.7. Šveices Konfederācijas piedalīšanās Kopienas programmās 9 VISPāRēJS IEņēMUMU DOKUMENTS IEņēMUMU UN IZDEVUMU KOPSAVILKUMS PA IEDAļāM Vispārējais ieņēmumu dokuments un ieņēmumu un izdevumu kopsavilkums pa iedaļām ir nosūtīti atsevišķi, izmantojot SEI-BUD sistēmu. Vispārējā ieņēmumu dokumenta un pa iedaļām sniegto ieņēmumu un izdevumu kopsavilkuma angļu valodas versija ir pievienota budžeta pielikumam informācijas nolūkos. 1. IEVADS Komisija iesniedz šo provizorisko 2007. gada budžeta grozījumu projektu (PBGP) Nr. 1, lai 2007. gada budžetā iekļautu vajadzīgos tehniskos pielāgojumus, kas izriet no grozījumu vēstules Nr. 2/2007, kuru pieņēma trīspusējā dialogā 2006. gada 28. novembrī, un kurus nevarēja iekļaut 2007. gada budžeta sagatavošanas procedūras pēdējā posmā. Pamatojoties uz vienošanos, ko panāca trīspusējā dialoga sanāksmē 28. novembrī, Padome savā 2006. gada 30. novembra sanāksmē pieņēma tikai šādus grozījumu vēstulē Nr. 2/2007 ietvertos posteņus. - 500 miljoni euro saistību apropriācijām Eiropas Globalizācijas pielāgošanas fondam (EGF), dodot vienīgi norādi uz IIA un EGF regulas 12. pantu; - 6 miljoni euro saistību apropriācijām un 4,4 miljoni euro maksājumu apropriācijām Hercule II , kā ierosināja Komisija. Turklāt apropriācijas Starptautiskajā Īrijas fondā EP jau bija iekļāvis 2007. gada budžeta projekta 1. lasījumā, un Padome tās pieņēma 2. lasījumā. Trīspusējā dialoga sanāksmē 28. novembrī Komisija paziņoja, ka tā 2007. gada sākumā iesniegs provizorisko budžeta grozījumu projektu, pamatojoties uz politisku pieņēmumu, ka ierosinātās izmaiņas ņems vērā 2007. gada budžeta galīgajā publicēšanā Oficiālajā Vēstnesī , kas plānota 2007. gada marta vidū. Šajā nolūkā Komisija aicina Eiropas Parlamentu un Padomi vienoties par šo provizorisko budžeta grozījumu projektu vienā lasījumā, ņemot vērā, ka tas ir jāpieņem galīgajā variantā līdz 2007. gada 1. februārim. 2. PIELāGOJUMI, KAS IR VAJADZīGI SASKAņā AR VIENOšANOS, KO PANāCA 2006. GADA 28. NOVEMBRA TRīSPUSēJā DIALOGA SANāKSMē Pielāgojumiem, kurus ierosina šajā provizorisko budžeta grozījumu projektā, 2007. gada budžeta struktūrā un tā piezīmēs (atsauces uz juridiskiem pamatiem) būs īpaši jāatspoguļo likumdevējas iestādes vienošanās par jaunajiem izdevumu instrumentiem, kā arī uzlabojumi, kas jau ir ieviesti 2006. gada budžetā ar budžeta grozījumiem Nr. 5/2006 (jo īpaši EAF iemaksas un finanšu līdzekļu pārvaldības pozīcijas), ciktāl tie netika iekļauti 2007. gada budžeta projekta otrajā lasījumā Eiropas Parlamentā. Tie neietekmēs 2007. gada budžeta kopējās summas. Galvenie pielāgojumi ir šādi. 2.1. Izmaiņas, kas izriet no jaunās daudzgadu finanšu shēmas Kad Komisija 2006. gada 24. maijā pieņēma pārskatīto tiesību aktu kopumu, kas atbilst jaunajā finanšu shēmā paredzētajai gada izdevumu maksimālajai robežai, un 2006. gada 17.maijā noslēdza jauno iestāžu nolīgumu, radās nepieciešamība attiecīgi pielāgot piezīmes vairākām budžeta pozīcijām un dažos gadījumos pat budžeta nomenklatūru. Pilna informācija ir sniegta šo budžeta grozījumu pielikumā. Galvenās politikas jomas, kurās vajadzīgi pielāgojumi, ir ārējie sakari un attīstība. Sakarā ar to, ka tika izveidoti 4 atsevišķi instrumenti (Eiropas Demokrātijas un cilvēktiesību instruments, Industrializēto valstu instruments, Kodoldrošības instruments un Ātrās reaģēšanas un sagatavotības instruments), ir jāizdara dažas strukturālas izmaiņas turpmāko nodaļu līmenī un jāveic budžeta neliela pārdale, neietekmējot tā kopsummu. 2.2. Struktūrfondi, Kohēzijas fonds un Eiropas Zivsaimniecības fonds Struktūrfondiem un Kohēzijas fondam pieņemtais juridiskais pamats maina vispārējā 1.b pozīcijas finansējuma sadalījumu starp dažām fonda daļām, un atbilstīgi ir jāpielāgo budžets. Tagad ir noteikta arī iemaksa no 1.b pozīcijas Pārrobežu sadarbības apropriācijas Eiropas Kaimiņattiecību un partnerības instrumenta (ENPI) finansējumā, un no Eiropas Reģionālās attīstības fonda (ERAF) teritoriālās sadarbības pozīcijas līdzekļi ir attiecīgi pārvietoti uz ENPI 19 08. nodaļas Pārrobežu sadarbības pozīciju. Vispārējā 1.b pozīcijas finansējumā nav izmaiņu attiecībā uz saistību un maksājumu apropriācijām. Ir arī vairāki tehniski labojumi. Eiropas Zivsaimniecības fonds ir pārslēdzies no „konverģences mērķa” uz „ar konverģences mērķi nesaistītiem pasākumiem”, tādējādi ievērojot pēdējo vienošanos par konverģences un nekonverģences reģionu nodalīšanu. Turpmākajā tabulā sniegts izmaiņu kopsavilkums. Sīkāk tās izskaidrotas turpmākajā tekstā. BUDžETS 2007. g. | PBGP 1/2007 | Starpība | SA | MA | SA | MA | SA | MA | Eiropas Zivsaimniecības fonds (EZF) — Konverģences mērķis | 11 06 12 | 425 567 209 | 227 823 592 | 425 340 636 | 227 713 932 | -226 573 | -109 660 | Eiropas Zivsaimniecības fonds (EZF) — Ar konverģences mērķi nesaistīti pasākumi | 11 06 13 | 141 383 414 | 73 582 840 | 141 609 987 | 73 692 500 | 226 573 | 109 660 | 2. POZĪCIJA — tīrās izmaiņas | 0 | 0 | Kohēzijas fonds (KF) | 13 04 02 | 7 116 881 844 | 1 691 967 816 | 7 121 426 147 | 1 693 079 985 | 4 544 303 | 1 112 169 | Kohēzijas fonda tīrās izmaiņas | 4 544 303 | 1 112 169 | ERAF — Konverģence | 13 03 16 | 20 713 696 132 | 3 048 644 731 | 20 676 478 574 | 3 043 946 283 | -37 217 558 | -4 698 448 | ERAF — Reģionālā konkurētspēja | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37 333 990 | ERAF — Eiropas teritoriālā sadarbība | 13 03 19 | 1 110 410 848 | 170 883 799 | 1 055 259 758 | 158 130 591 | -55 151 090 | -12 753 208 | ERAF— Operatīvā tehniskā palīdzība | 13 03 20 | 55 056 904 | 22 022 762 | 54 869 515 | 20 756 728 | -187 389 | -1 266 034 | Pārrobežu sadarbība — Iemaksa no 1.b pozīcijas | 19 08 02 02 | p.m. | p.m. | 47 579 371 | 12 753 208 | 47 579 371 | 12 753 208 | ESF — Konverģence | 04 02 17 | 7 416 797 011 | 1 092 393 287 | 7 403 471 207 | 1 089 889 685 | -13 325 804 | -2 503 602 | ESF — Reģionālā konkurētspēja | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | -29 939 956 | ESF — Operatīvā tehniskā palīdzība 2007.-2013. gadam | 04 02 20 | 10 000 000 | 5 000 000 | 9 923 762 | 4 961 881 | -76 238 | -38 119 | Struktūrfondu tīrās izmaiņas | -4 544 303 | -1 112 169 | 1.b POZĪCIJA — tīrās izmaiņas | 0 | 0 | Struktūrfondu un Kohēzijas fonda saistību apropriācijas ir pielāgotas, lai atspoguļotu pieņemtajā juridiskajā pamatā minētos galīgos skaitļus. Kopumā Kohēzijas fonds iegūst 4 544 miljonus euro, un struktūrfondi zaudē 4 544 miljonus euro. Struktūrfondos ir samazinātas „konverģences” apropriācijas, bet palielinātas „reģionālās konkurētspējas” apropriācijas. Samazinātas saistību apropriācijas „teritoriālās sadarbības” mērķim. Turklāt šim mērķim iemaksa no 1.b pozīcijas Eiropas Kaimiņattiecību un partnerības instrumenta (pārrobežu sadarbība) finansējumā, t.i., 47 579 miljoni euro, ir pārvietota, samazinot ERAF Eiropas teritoriālās sadarbības pozīcijas līdzekļus un attiecīgi palielinot atbilstošo ENPI pārrobežu sadarbības pozīciju. Tehniskā palīdzība ir nedaudz zemāka, nekā plānots 2007. gada budžetā. Attiecībā uz apropriāciju sadalījumu starp ERAF un ESF tika saglabāts 2007. gada budžeta procentuālais sadalījums. Nemainās arī maksājumu apropriācijas 1.b pozīcijā. Tomēr ir nedaudz pielāgots apropriāciju sadalījums pa pozīcijām. Galvenais iemesls ir tāds, ka avansa maksājumi, aprēķinot tos procentos no vispārēji plānotā finansējuma, Kohēzijas fondam ir nedaudz lielāki, un juridiskais pamats, ko pieņēma 2006. gada vasarā, ir palielinājis Kohēzijas fondam piešķirtos līdzekļus uz struktūrfondu rēķina. Tādējādi katram mērķim piešķirto apropriāciju (ieskaitot 1.b pozīcijas ieguldījumu pārrobežu sadarbībā) kopējā summa ir mainīta atbilstoši izmaiņām saistībās, lai atspoguļotu paredzamās izmaiņas avansa maksājumos. Budžetā ir veikts arī tehnisks labojums, līdzsvarojot ESF un ERAF maksājumu apropriācijas „reģionālās konkurētspējas” mērķim, proti, samazinot ESF maksājumus un palielinot ERAF maksājumus. Šis pielāgojums izpaužas tā, ka maksājumu attiecība pret saistībām tagad ir vienāda ESF un ERAF. Visbeidzot, maksājumu apropriācijas ERAF tehniskās palīdzības budžeta pozīcijai ir noapaļotas uz leju, lai nodrošinātu, ka vispārējā korekcija šajā pozīcijā neietekmē budžetu. 2.3. Kopīgais pētniecības centrs (KPC) Ir jākoriģē KPC izveides plāns 2007. gadam, lai nodrošinātu visiem Komisijas darbiniekiem vienādu politiku paaugstināšanai amatā. Ar ierosināto grozījumu var izdarīt atbilstošas izmaiņas KPC izveides plāna kategoriju struktūrā attiecībā uz paaugstināšanu amatā 2007. gadā, nemainot ne amata vietu kopējo skaitu, ne sadalījumu pa funkcionālajām grupām. Tajā ietverta arī AD5 amata vietu pārveidošana par AD6 tā, lai pētniecības konkursu rezultātā sekmīgos kandidātus varētu pieņemt darbā minētajā līmenī. Tam par iemeslu ir vajadzība pieņemt darbā augsti kvalificētus darbiniekus un speciālistus. Ierosinātajām izmaiņām nav vajadzīga apropriāciju, kas ierosinātas KPC, pielāgošana, jo uz karjeras attīstību attiecas GVT ( Glissement Vieillesse Technicité – rotācija, vecums, tehniskums) parametrs. Izmaiņas KPC izveides plānā – PBGP Nr. 1/2007 | Pētniecība un tehnoloģiju attīstība — Kopīgais pētniecības centrs | Kategorijas un pakāpes | Amata vietas atbilstoši 2007. g. BUDžETAM | Izmaiņas PBGP 1/2007 | Amata vietas 2007. g. pēc PBGP 1/2007 | AD 16 | 2 | 0 | 2 | AD 15 | 10 | 0 | 10 | AD 14 | 36 | 0 | 36 | AD 13 | 9 | 0 | 9 | AD 12 | 204 | 20 | 224 | AD 11 | 178 | 37 | 215 | AD 10 | 166 | -29 | 137 | AD 9 | 30 | 0 | 30 | AD 8 | 69 | -8 | 61 | AD 7 | 10 | 0 | 10 | AD 6 | 94 | 20 | 114 | AD 5 | 60 | -40 | 20 | Kopā AD | 868 | 0 | 868 | AST 11 | 14 | 0 | 14 | AST 10 | 69 | 0 | 69 | AST 9 | 42 | 4 | 46 | AST 8 | 106 | 2 | 108 | AST 7 | 124 | 11 | 135 | AST 6 | 243 | -4 | 239 | AST 5 | 122 | -2 | 120 | AST 4 | 135 | -11 | 124 | AST 3 | 151 | 0 | 151 | AST 2 | 35 | 0 | 35 | AST 1 | 48 | 0 | 48 | Kopā AST | 1089 | 0 | 1089 | Pavisam kopā | 1957 | 0 | 1957 | 2.4. Budžeta pielāgojumi pēc uzskaites sistēmas modernizācijas 2.4.1. To izdevumu segšana, kas radušies saistībā ar finanšu līdzekļu pārvaldību Kad Komisija bija modernizējusi savu uzskaites sistēmu un radās vajadzība slēgt vairākus ārpusbudžeta kontus, kuros bija atlikums jau vairākus gadus, Komisija budžeta grozījumos Nr. 5/2006 ierosināja izveidot jaunu 27 01 12 02 .posteni „To izdevumu segšana, kas radušies saistībā ar finanšu līdzekļu pārvaldību”, paredzot šādas piezīmes: „Šī apropriācija paredzēta, lai segtu šādus budžeta pielāgojumus: - avansu kontiem, kad kredītrīkotājs ir veicis visus piemērotos pasākumus, lai atrisinātu izveidojušos situāciju, un kad koriģējošos izdevumus nevar iegrāmatot citā īpašā budžeta pozīcijā, - gadījumos, kad prasījums ir atsaukts pilnībā vai daļēji pēc tam, kad tas jau iegrāmatots ieņēmumu kontā (īpaši tas attiecas uz parāda kompensēšanu), - gadījumos, kad nav atgūts PVN un kad summu vairs nav iespējams iegrāmatot pozīcijā, kas ietvēra galvenos izdevumus, - visiem procentiem, kas attiecas uz iepriekšminētajiem gadījumiem, kad tos nevar iegrāmatot citā īpašā budžeta pozīcijā.” Komisija arī ierosināja pārvietot uz jauno budžeta posteni 27 01 12 01. posteņa „Finansiālas izmaksas” piezīmju 2. daļu šādā redakcijā: „Ja nepieciešams, šis ieraksts paredz nodrošināt apropriāciju, lai segtu jebkādus zaudējumus, kas varētu rasties no bankas, kurā Komisijai ir avansiem paredzēti rēķini, likvidācijas vai darbības pārtraukšanas (tā saucamā régie d'avance ).” Budžeta lēmējinstitūcija pieņēma šīs izmaiņas 2006. gada budžetā ar budžeta grozījumiem Nr. 5/2006, ko izdarīja 24. oktobrī. Šīs izmaiņas tagad vajadzētu ieviest 2007. gada budžetā, paredzot tām atzīmi („p.m.”). 2.4.2. Jauna budžeta posteņa izveide: 21 01 04 10 „EAF ieguldījums kopējā administratīvā atbalsta izdevumos” Komisija ierosina arī izveidot jaunu budžeta posteni 21 01 04 10, EAF ieguldījums kopējā administratīvā atbalsta izdevumos , kā to izdarīja budžeta grozījumos Nr. 5/2006, kurus budžeta lēmējinstitūcija pieņēma 24. oktobrī. Saskaņā ar Iekšējo nolīgumu par 9. EAF daļu EAF finansējuma izmanto, lai segtu Kopienas budžetā radušās izmaksas par tādiem EAF īstenošanas atbalsta izdevumiem ES delegācijās kā izdevumi par ārštata darbiniekiem, īri, komunālajiem pakalpojumiem utt. Tā kā EAF budžets ir nošķirts no Kopienas budžeta, katra finanšu gada sākumā Komisija sagatavo iekasēšanas rīkojumu EAF, balstoties uz aplēsi, kurā ņemti vērā iepriekšējā gada izdevumi. Gada laikā izdevumus, kas attiecīgi jāsadala pa dažādiem budžeta administratīvajiem posteņiem un EAF, iegrāmato šim nolūkam īpaši izveidotā ārpusbudžeta kontā. Tas nozīmē, ka pašlaik Komisijas budžeta pārskatos netiek iekļautas izdevumu summas, kas tiek finansētas no EAF. Lai varētu nodrošināt konsekventu un efektīvu pieeju un sagatavot pilnīgus budžeta izpildes pārskatus, tiek ierosināts izveidot budžeta pozīciju, kurā pēc līdzekļu saņemšanas no EAF automātiski tiktu iegrāmatotas saistību un maksājumu apropriācijas. Šis ierosinātais pasākums ir tehniski nepieciešams, jo delegācijās tiks ieviesta uzkrājumu grāmatvedības sistēma, un tas ievērojami uzlabos darījumu uzskaitāmību un pārredzamību. Izmaiņas nekādi neietekmēs ienākošās un izejošās plūsmas summas un finansējuma apjomu. Šī budžeta pozīcija dos iespēju izmantot parastos pārskatu instrumentus arī attiecībā uz EAF ieņēmumiem un izdevumiem. Finanšu iemaksa no EAF tiek uzskatīta par piešķirtajiem ieņēmumiem, un tiek ierosināts maksājumu un saistību apropriācijām pievienot norādi „p.m.”. 2.5. Eiropas Investīciju fonds Eiropas Investīciju fonda līdzekļi beigsies 2007. gada vidū, un tāpēc EIF Direktoru padome ierosina palielināt parakstīto kapitālu līdz 50% no nominālvērtības. Padomes Lēmuma 1994/375/EK 3. pantā ir noteikts, ka Padomei pēc Komisijas priekšlikuma un pēc apspriešanās ar Eiropas Parlamentu jāpieņem vienprātīgs lēmums par potenciālo kapitāla palielinājumu. Gaidāms, ka Komisija pieņems likumdošanas iniciatīvu par EIF kapitāla palielināšanu šā gada beigās. Kapitāla palielinājuma izmaksas laika posmā no 2007. līdz 2010. gadam tiks segtas no 01 04 09 01. budžeta posteņa „EIF – Parakstītā kapitāla apmaksātās daļas”, kā ierosināts 2007. gada budžetā. Kopējā kapitāla daļu pirkšanas cena, kas tiks samaksāta fondam, ietver apmaksātā kapitāla nominālvērtību un daļas emisijas uzcenojumu, kas atbilst fonda finanšu rezultātiem. Lai novērstu ar cenām saistītas neskaidrības, dividendes, ko fonds četru gadu laikā maksājis Kopienai, Komisijas priekšlikumā paredzēts izmantot tam, lai segtu daļu no kapitāla palielināšanas izmaksām. Finanšu regulas īstenošanas noteikumu 10. pantā norādīts, ka ir vajadzīga pienācīga budžeta struktūra un komentāri, lai varētu ietvert piešķirtos ieņēmumus. Tāpēc provizoriskajā budžeta grozījumu projektā ierosināts aktualizēt budžeta komentārus izdevumu 01 04 09 01. budžeta postenim „EIF — Parakstītā kapitāla apmaksātās daļas” un ieņēmumu 8 5 0. pantu „EIF maksātās dividendes”. 2.6. Eiropas sociālo nevalstisko organizāciju (NVO) platforma Komisijas priekšlikumā, kurā paredzēts izveidot programmu „Iedzīvotāji Eiropai”, lai veicinātu Eiropas iedzīvotāju aktīvu iesaistīšanos laika posmā no 2007. līdz 2013. gadam, cita starpā paredzēts strukturāls atbalsts pilsoniskās sabiedrības organizācijām Eiropas līmenī (2. darbība: Aktīva pilsoniskā sabiedrība Eiropā). Iepriekšējā finanšu perspektīvā bija noteikts, ka Eiropas sociālo NVO platformu, kā arī citas pilsoniskās sabiedrības organizācijas finansē no 3. pozīcijas „Iekšpolitikas jomas”. Saskaņā ar jauno daudzgadu finanšu shēmu juridiskais pamats programmai „Iedzīvotāji Eiropai” ir meklējams jaunajā 3.b pozīcijā „Pilsoniskums”. Eiropas sociālo nevalstisko organizāciju platformas darbības izmaksas 2007. gada budžetā nejauši tika iekļautas 1.a pozīcijā „Konkurētspēja izaugsmei un nodarbinātībai”. Tāpēc ir vajadzīgs tehnisks labojums, lai šo budžeta pantu iekļautu 3.b pozīcijā atbilstoši juridiskajam pamatam. Tādējādi no 1.a pozīcijas uz 3.b pozīciju tiks pārvietoti EUR 620 000 gan saistību, gan maksājumu apropriācijās. 2.7. Šveices Konfederācijas piedalīšanās Kopienas programmās Ir jāaktualizē attiecīgo programmu budžeta piezīmes, ņemot vērā starp Eiropas Kopienu un Šveices Konfederāciju noslēgtā nolīguma īstenošanu saistībā ar Šveices dalību vairākās Kopienas programmās. Pilnas ziņas ir minētas budžeta pielikumā, un tās attiecas uz Kopienas Statistikas programmu, „Mūžizglītību”, „Jaunatni rīcībā”, Media un Eiropas Vides aģentūru. [1] OV L 248, 16.9.2002., 1. lpp.